મારો ખુદનો જ અનુભવ કહું તો, પપ્પા જ ડોક્ટર એટલે બહુ ક્યાંય બહાર ડોકિયું કરવાની જરૂર પડી જ નથી. તેમ છતાં દરેક પેથી દરેક રોગમાં કામ ન લાગે એટલે બીજા ડોક્ટર્સની ફરજીયાત મુલાકાત કરવી જ પડે. બાળપણમાં મને ખુબ શ્વાસ ચડતો, અને ભેજનું વાતાવરણ માફક આવતું નહિ, ડો.જનકરાય માંકડ (દાદા) એ મને નવું જીવન આપ્યું છે. આખા જૂનાગઢમાં એના સિવાય મારો ઈલાજ કોઈ કરી શક્યું નહિ. મમ્મી-પપ્પાના કહેવા મુજબ હું દોઢેક વર્ષની હતી ત્યારે શરીરમાંથી સાવ પાણી ખલાસ થઈ ચુક્યું હતું અને ત્યારે ડો. આહ્યા (અંકલ) એ મને બચાવેલ. આનાથી પણ વિશેષ લગભગ ૬ વર્ષ પહેલા મારી દિકરીના જન્મ સમયે થોડા કોમ્પ્લીકેશન્સથી મારા કરતા જે ડોક્ટર વધુ ટેન્શનમાં હતા તે ડો.લાડાણી મેડમે પણ મને અને મારી દિકરીને જીવનદાન દીધેલું છે. પછી પણ ડો.ધવલ કરકરે મારા સ્વાસ્થ્યના સુધારમાં ખુબ જ મદદરૂપ અને માર્ગદર્શક બન્યા. મારી દીકરીને પણ જન્મથી જે ડોક્ટર મળ્યા તે પણ ખુબ મદદરૂપ બન્યા. અને હમણાં જ ફ્રેન્ડ કમ કમ્પેનિયન ડો.ચારુતા એ પણ મારી દિકરીના ઈલાજમાં ખુબ સહકાર આપ્યો. એટલે આજે મારા જીવન માટે સ્પેશ્યલ થેન્ક્સ આ તારણહરોને.